
CONSILIUL JUDEŢEAN

											
HOTĂRÂRE
privind acordarea premiilor elevilor și sportivilor din județul Bistrița-Năsăud care au obținut rezultate deosebite în anul 2015

	Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
	Având în vedere:
· expunerea de motive nr. IX/18859 din 18.11.2015 a Preşedintelui Consiliului Judeţean Bistriţa-Năsăud; 
· raportul comun nr. IBa/18861 din 18.11.2015 al Direcției economice și Direcției administrație locală din cadrul Consiliului Judeţean Bistriţa-Năsăud;
· adresa nr. 7810 din 09.11.2015 a Inspectoratului Școlar Județean Bistriţa-Năsăud înregistrată la Consiliul Județean Bistrița-Năsăud sub nr. II/18180 din 09.11.2015;
· adresa nr. 1892 din 11.11.2015 a Direcției Județene pentru Sport și Tineret Bistrița-Năsăud, înregistrată la Consiliul Județean Bistrița-Năsăud sub nr. II/18495 din 12.11.2015;
· adresa nr. 1566 din 12.11.2015 a Clubului Sportiv Municipal Bistriţa, înregistrată la Consiliul Județean Bistrița-Năsăud sub nr. II/18535 din 12.11.2015;
· prevederile Hotărârii Consiliului Judeţean Bistriţa-Năsăud nr. 143/2013 privind aprobarea Statutului județului Bistrița-Năsăud modificată prin Hotărârea Consiliului Județean Bistrița-Năsăud nr. 145/2014;
· prevederile Hotărârii Consiliului Judeţean Bistriţa-Năsăud nr.17/2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018 cu modificările și completările ulteriare;
· procesul verbal nr. IBa/18858 din 18.11.2015 al Comisiei de nominalizare și acordare a premiilor și recompenselor financiare;
· raportul nr. IBa/19292/25.11.2015 al Comisiei economice;
· raportul nr. IBa/19294/25.11.2015 al Comisiei de cultură.



În temeiul prevederilor art. 91 alin. (1) lit. f), art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

	Art.1. (1) Se aprobă acordarea premiilor, în sumă de 88.089 lei, elevilor și sportivilor din județul Bistrița-Năsăud care au obținut rezultate deosebite în anul 2015, la olimpiadele și concursurile internaționale pe obiecte de învățământ, la Evaluare Națională, Bacalaureat și la Campionatele mondiale și europene de juniori, tineret și seniori pentru sporturile olimpice, conform anexei care face parte integrantă din prezenta hotărâre. 
	 (2) Suma prevăzută la alin. (1), va fi suportată din bugetul propriu al Consiliului Judeţean Bistrița-Năsăud de la cap. 67.02 ”Cultură, Recreere, Religie” subcapitol 67.02.50 ”Alte servicii în domeniul culturii, recreerii și religiei”, art. 59.22 ”Acțiuni cu caracter științific și social cultural”. 
	Art.2. Prezenta hotărâre a fost adoptată cu un număr de 30 voturi « pentru ».
Art.3. Cu ducerea la îndeplinire a prevederilor prezentei hotărâri se încredinţează Direcţia economică și Compartiment Cabinet președinte din cadrul Consiliului Judeţean Bistriţa-Năsăud.  
Art.4. Prezenta hotărâre se comunică prin grija Serviciul administrație și relații publice cu:
· Direcția administrație locală;
· Direcţia economică;
· Compartiment cabinet președinte;
· Inspectoratul Școlar Județean Bistrița-Năsăud;
· Direcția Județeană pentru Sport și Tineret Bistrița-Năsăud;
· Clubul Sportiv Municipal Bistriţa;
· Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN

